**VYHLASUJEME 17. ROČNÍK NÁRODNEJ CENY ZA DIZAJN**

**V OBLASTI KOMUNIKAČNÝ DIZAJN**

Tlačová správa  
Bratislava, 04.05.2020

**Slovenské centrum dizajnu v spolupráci s Ministerstvom kultúry Slovenskej republiky vyhlasuje v poradí už 17. ročník súťaže Národná cena za dizajn. Práce z oblasti komunikačného dizajnu bude možné prihlásiť do stredy 1. júla 2020. Finálny výber postupujúcich prác predstaví online výstava už v polovici októbra.**

Národná cena za dizajn je platformou na poznávanie, prezentáciu, hodnotenie a oceňovanie kvality v dizajne. V nepárnych rokoch sa cena udeľuje za produktový dizajn, v párnych rokoch za **komunikačný dizajn**. V roku 2020 je súťaž zameraná na komunikačný dizajn. Cieľom súťaže je šíriť povedomie o slovenskom dizajne medzi širokou verejnosťou, prezentovať to najlepšie zo slovenského dizajnu čo najväčšiemu spektru záujemcov. Tento ročník je poznačený aktuálnou situáciou spojenou s pandémiou, ktorá má vážny vplyv na celú oblasť kultúry a umenia a zasiahla aj aktuálny ročník súťaže.

*„V Slovenskom centre dizajnu musíme priebežne robiť rozhodnutia, ktoré nadväzujú na opatrenia prijaté v súvislosti s pandémiou a ktoré ovplyvnia aj tohtoročný priebeh Národnej ceny za dizajn 2020. Ide nielen o finančné škrty, ale aj o rôzne personálne a kultúrno-organizačné súvislosti,“* hovorí **Mária Rišková**, riaditeľka Slovenského centra dizajnu a dodáva: *„Počas posledných týždňov sme hľadali najlepší spôsob, ako súťaž realizovať aj napriek súčasnej zložitej situácii. Dúfam, že dizajnérska komunita znovu podporí najväčšiu prehliadku súčasného dizajnu na Slovensku a že sa v súťaži opäť objavia stovky zaujímavých diel, projektov, či konceptov realizovaných v posledných dvoch rokoch.“*

Aktuálny ročník budeme realizovať prevažne v online prostredí a sprístupníme všetky prihlásené práce, ktoré splnia podmienky súťaže, aby sme podali čo najpresnejšiu správu o stave komunikačného dizajnu. Rozhodovanie poroty sa bude konať čiastočne online a podľa situácie v auguste nastavíme druhé kolo hodnotenia, po ktorom budeme poznať finalistov súťaže aj ocenené diela. Formu výstavy a slávnostného odovzdávania cien zvolíme podľa aktuálnych finančných a organizačných podmienok. Pripravujeme sa predovšetkým na online formu výstavy, čo je pre organizačný tím veľkou výzvou.

**Základné informácie**

Súťaž je určená pre profesionálnych komunikačných dizajnérov, študentov dizajnu a súvisiacich odborných disciplín, iných odborníkov pracujúcich v oblasti komunikačného dizajnu a klientov v oblasti komunikačného dizajnu.

Do súťaže sa môžu autori a klienti prihlásiť s prácami, ktoré vznikli v období od 01. januára 2018 do 31. decembra 2019. O získanie ocenenia sa možno uchádzať **v kategóriách Profesionálny dizajn, Študentský dizajn a Dizajn s pridanou hodnotou**. Porota má možnosť na základe typov a zamerania prihlásených diel a projektov udeliť aj špeciálne ceny.

Práce je možné **prihlasovať do súťaže od piatka 01. mája do stredy 01. júla 2020** prostredníctvom[**online formulára**](https://www.library.sk/i3/scd/scd.int.csp), ktorý je na stránke <http://ncd.scd.sk>. Hodnotenie prác medzinárodnou porotou bude prebiehať v dvoch kolách – finálny výber postupujúcich prác predstaví online výstava, ktorú sprístupníme v polovici októbra.

**Kurátor NCD20**

Kurátorom 17. ročníka NCD je **grafický dizajnér Boris Meluš**. Je aj jedným z členov päťčlennej medzinárodnej poroty, ktorú predstavíme v nasledujúcich týždňoch. Boris sa venuje najmä dizajnu kníh, výstav, užívateľských rozhraní a komunikácii kultúrnych udalostí. V roku 2016 získal Národnú cenu za komunikačný dizajn za edíciu kníh Rudolfa Slobodu. Veľkú časť svojho času venuje Nadácii Cvernovka a jej hlavnému projektu – kultúrnemu a kreatívnemu centru Nová Cvernovka v Bratislave, ale pri zaujímavých projektoch sa k dizajnu vracia.

Aktuálne informácie o 17. ročníku Národnej ceny za dizajn nájdete vždy na <http://ncd.scd.sk> alebo na sociálnych sieťach Národnej ceny za dizajn a Slovenského centra dizajnu.

**PRESSKIT:** [**bit.ly/presskit\_NCD20**](https://drive.google.com/drive/folders/13PQaYvM-YX-TGtxl8FgDpezEF8nFB0P5?usp=sharing)

**ORGANIZAČNÉ INFORMÁCIE**

**Termíny**

Vyhlásenie súťaže: 01. 05. 2020

Registrácia online prihlášok a dokumentácie: 01. 05. – 01. 07. 2020 do 17.00

1. kolo hodnotenia prác porotou: 08. – 20. 7. 2020

2. kolo hodnotenia prác porotou: 12. – 13. 08. 2020

Vyhodnotenie súťaže: do 30. 08. 2020

Výstava NCD 2020: október 2020

**Organizačný tím**

Soňa Trubíniová, koordinátorka

[sona.trubiniova@scd.sk](mailto:sona.trubiniova@scd.sk), +421 908 784 987

Mária Rišková, riaditeľka SCD

[maria.riskova@scd.sk](mailto:maria.riskova@scd.sk)

Maroš Schmidt, vedúci Slovenského múzea dizajnu, konzultácie

[maros.schmidt@scd.sk](mailto:maros.schmidt@scd.sk)

Boris Meluš, kurátor, porotca

[boris@melus.sk](mailto:boris@melus.sk)

Gabriela Rybáriková, vedúca Oddelenia produkcie a programov pre verejnosť SCD

[gabriela.rybarikova@scd.sk](mailto:gabriela.rybarikova@scd.sk) +421 918 110 247

Nikola Sadloňová, House of Ukulele, PR – médiá

[nikola@ukulele.agency](http://nikola@ukulele.agency), +421 940 640 402

Katarína Kasalová, PR - sociálne siete

[Katarina.kasalova@scd.sk](mailto:Katarina.kasalova@scd.sk)

Silvia Kružliaková, Gabriela Ondrišáková, kurátorky zbierky komunikačného dizajnu SMD

[silvia.kruzliakova@scd.sk](mailto:silvia.kruzliakova@scd.sk) [gabriela.ondrisakova@scd.sk](mailto:gabriela.ondrisakova@scd.sk)

**Vyhlasovatelia súťaže:**

Ministerstvo kultúry SR, Slovenské centrum dizajnu

**Organizátor:**

Slovenské centrum dizajnu

**Generálny partner SCD:**

J&T Banka

**Partner SCD:**

Antalis

**Hlavný mediálny partner SCD:**

Designum

**Dôležité linky:**

<http://ncd.scd.sk>

[www.scd.sk/ncd](http://www.scd.sk/ncd)

[www.facebook.com/NarodnaCenaZaDizajn](http://www.facebook.com/NarodnaCenaZaDizajn)

#scd

#ncd

#ncd2020

#dizajn

#design

---

V prípade otázok nás neváhajte kontaktovať:

**Nikola Sadloňová**

PR Manager

Tel.: +421 940 640 402

E-mail: nikola@ukulele.agency